Period: Old Babylonian
Genre: Literary
Transliteration:
<SURFACE>
lugal-me-en₃ am a₂ pad₃-da-me-en₃ piriŋ ka du₈-ha-me-en₃
šul-gi-me-en₃ am a₂ pad₃-da-me-en₃ piriŋ ka du₈-ha-me-en₃
ud gal an-ta šu ba-ra-gin₇ me-lem₄ sud-sud-me-en₃
a zid {gud}ninda₂ a ru-a-gin₇ saŋ bar gun₃-gun₃-me-en₃
lugal ab₂-šilam-e tud-da i₃ ga-a ne-ha-me-en₃
amar ab₂ babbar₂-ra gu₂ peš-ša tur₃-ra buluŋ₃-ŋa₂-me-en₃
tug₂-ba₁₃ kun₂-kun₂ mur₁₀ u₃-luh-ha sud-sud <unk> <unk> e du₇-me-en₃
sipad zid niŋ₂-si-sa₂-da hul₂-la
niŋ₂-erim₂-ma usan₃ bar-us₂-bi ŋe₂₆ in-ga-me-en₃
a₂ piriŋ-piriŋ ur-saŋ me₃-a gaba-ri nu-tuku-me-en₃
zag sag₉-sag₉ piriŋ šu zig₃-ga {ŋiš}tukul-e he₂-du₇-me-en₃
šita₂ za-gin₃ {ŋiš}silig-ga šu du₈
šu-si gid₂-gid₂ niŋ₂-keše₂ bad-bad ŋiri₂ an-na u₃-sar ak-me-en₃
huš-huš me₃ gaba-ŋal₂-bi
šen-šen-na eme sud-sud-e-me-en₃
muš-huš kur-re eme ed₂-de₃-me-en₃
ušumgal lu₂-še₃ gu₂ kur₂ di-me-en₃
ur-saŋ-me-en₃ mu-ŋu₁₀ zid-de₃-eš₂ he₂-em-pad₃-pad₃-de₃-ne
sipad-me-en₃ šudu₃-da mul-an-gin₇ hu-mu-ni-gu₂-un-gun₂-ne
za₃-mi₂ gal-gal dug₄-ga du₇-ŋu₁₀ šir₃-re-eš₂ he₂-em-e-ne
nam-lu₂-a mu-ed₃-de₃-na-ta
amar gud mu he₂-ŋal₂-la-ka tud-da
ud nam-he₂ dug₄-ga ga zid gu₇-a-me-en₃
saŋ-ŋu₁₀ men-na dalla im-ma-ni-e₃
iri-ŋu₁₀ {d}utu-gin₇ ba-ta-e₃-en₃ šag₄-ba ki bi₂-la₂
e₂-temen-ni₂-guru₃ me ki us₂-sa
gug-a nam-nun-ni mu-ni-ib₂-si-nam
saŋ mu-tag šu-luh nam-lugal-la₂-ka šu gal mu-ni-du₇
eridug{ki}ta a nam-išib-ba-ka ni₂-ŋu₁₀ mi-ni-dadag
ŋeštug₃ 7(diš)-bi mu-da-sug₂-sug₂-ge-eš₂
šag₄ tug₂-ba₁₃ la₂ hi-li guru₃-guru₃-me-en₃ ŋa₂-la nu-mu-un-ta-dag-ge-ne
ur-saŋ-me-en₃ mu-ŋu₁₀ zid-de₃-eš₂ he₂-em-pad₃-pad₃-de₃-ne
sipad-me-en₃ šudu₃-da mul-an-gin₇ hu-mu-ni-gu₂-un-gun₂-ne
za₃-mi₂ gal-gal dug₄-ge du₇-ŋu₁₀ šir₃-re-eš₂ he₂-em-e-ne
e₂ ŋeštug₃ igi-ŋal₂ kalam-ma-ka
šul-gi lugal ki-en-gi-ra-me-en₃ umun₂ zid ak-me-en₃
šu-ŋu₁₀-u₃ gi kug-ga si mi-ni-ib₂-sa₂
<unk> <unk> sig-a-da gu₃ di-di
kur₂-kur₂-ra ad ša ŋa₂-ŋa₂-ŋa₂
<unk> <unk> <unk> ak gu-gin₇ si-il-si-le₂-bi
...niŋ₂-gur₁₁ an-ga-lam-ma-še₃ dal-la-bi
...kug gana₂ kug-ga eš₂ za-gin₃ a-šag₄-ge ra-ra-da
buru₁₄ he₂-ŋal₂-la šu il₂-il₂-da
gu saŋ še saŋ-ŋa₂ <unk> <unk> bi
al {ŋiš}u₃-šub a₂-ba ŋiš ŋa₂-ŋa₂ ŋiš-hur uš ki tag
maš-dara₃ ki-gal-lum-ma saŋ tag-ga šu gal du₇-a-me-en₃
dub za-gin₃-na pa mu-ni-e₃
šudum niŋ₂-šid ŋiš-hur kalam-ma-ka
igi-ŋal₂ šum₂-mu-bi a₂-bi-še₃ in-ga-zu
ur-saŋ-me-en₃ mu-ŋu₁₀ zid-de₃-eš₂ he₂-em-pad₃-pad₃-de₃-ne
sipad-me-en₃ šudu₃-da mul-an-gin₇ hu-mu-ni-gu₂-un-gun₂-ne
za₃-mi₂ gal-gal dug₄-ge du₇-ŋu₁₀ šir₃-re-eš₂ he₂-em-e-ne
ka sag₉ nundum-ma-na til₃-la-me-en₃
šag₄-ŋu₁₀ dub gal-gal ŋiš-hur...
inim-ma muš-bi du₃...
<unk> a₂-ŋal₂-la-ta lu₂...a₂-bi-še₃ in-ga-zu
pu-hu-ru-um ki ad mah gi₄-gi₄-da
uŋ₃ saŋ gig₂ gu₂ si-a-ŋa₂
sukkal-e inim kur-kur-ra ŋiš la-la-da-bi
inim zu unken-ta igi saŋ-ŋa₂
gud saŋ ki...ka teš₂-še₃ tag-tag-gin₇
gaba-ri inim-ma...
gud-gin₇ gu₃ nun...
e-re-bu-um...
<unk> ta...
...
...ŋu₁₀-u
...he₂-em-ga-am₃-ši-in-ak-ak-eš₂
...sipad nam ku₅-ra₂-ne₂-e...zid ŋa₂-ŋa₂-ŋa₂ in-ga-me-na-ta
<unk> kalam gen₆-ne₂ e₂ ki-bal tum₃-tum₃ a₂-bi-še₃ in-ga-zu
niŋ₂ gen₆-gen₆-na-aš gud gal-gal-gin₇ a₂ im-ši-ni-dab₅-ba-am₃
niŋ₂-erim₂-še₃ muš ki sumur-ra-gin₇ eme im-ši-e₃...
lu₂ si sa₂-ra la-ba-ta-an-ul₄-ul₄
lu₂ a₂ zig₃-ga-ra la-ba-ta <unk>...
ur-saŋ-me-en₃ mu-ŋu₁₀ zid-de₃-eš₂ he₂-em-pad₃-pad₃-de₃-ne
sipad-me-en₃ šudu₃-da mul-an-gin₇ hu-mu-ni-gu₂-un-gun₂-ne
za₃-mi₂ gal-gal dug₄-ge du₇-ŋu₁₀ šir₃-re-eš₂ he₂-em-e-ne
mas-su ki-en-gi-ra til₃-la-me-en₃
ŋiš-hur di ak-a kiŋ₂-ŋa₂-me-en₃
iri ma-da ki-bal gu₂-erim₂-ma mu-da-gub-ba-ŋu₁₀-še₃
me₃-ŋu₁₀ a-ma-ru-kam sag₂ nu-um-ši-ib₂-en₃
zig₃-zig₃-ga sig-ta niŋin₂-na-ŋu₁₀ lu₂-u₃ um-ta-gi
<unk>...an-na ma <unk> <unk>
e₂-gal mah ki nam tar-re-ŋa₂
sila₄ dadag-ga šu u₃-ma-ni-gi
zid-da <unk> bi-e niŋ₂ sag₉-ga ma-ab-de₆
{ŋiš}gu-za mah-ŋu₁₀-u₃ a-ba-da-ab-niŋin₂-ne₂...
{ŋiš}tukul sag₃-ga {ŋiš}tukul nu-sag₃-ga-ba
e₂ ki-tuš ki ŋa₂-ra-ŋu₁₀-ta mu-zu
šag₄-ta {d}nin-tur₅ gal-zu niŋ₂-nam-ma in-ga-me-na-ta
uzu-ga ki dadag-ga-ba ŋiškim mu-ni-zu
saŋ bul-e ki <unk> nu-sig₁₀-ge-be₂-e en-nu-uŋ₃ im-ma-ak-e-en₃
en muš niŋ₂-nam-ma <unk> <unk> re-me-en₃
šag₄ dab-ba-ŋu₁₀-ta ŋe₂₆-e im-ta <unk> u₃
i₃-gid₂ niŋ₂-na degₓ(RI)-ga kur₇-re a₂-bi-še₃ in-ga-zu
igi-ŋu₁₀-ta ensi kalam-ma-me-en₃
šag₄-ŋu₁₀ {d}ištaran kur-kur-ra-me-en₃
šul-gi sipad zid ki-en-gi-ra-me-en₃
šeš gu₅-li-ŋu₁₀ {d}gilgameš₂-gin₇
zid-du mu-zu erim₂-du mu-zu
zid-du si sa₂-am₃ igi-ŋu₁₀-še₃ in-dib-e
erim₂-du lu₂ hul-ŋal₂ <unk> ma-a bi₂-in-tum₂-mu
šag₄-ge dug₄-ga eme-a ŋa₂-ra-a
a-ba-a ŋe₂₆-gin₇ bur₂-bur₂-bi mu-zu
ur-saŋ-me-en mu-ŋu₁₀ zid-de₃-eš₂ he₂-em-pad₃-pad₃-de₃-ne
sipad-me-en šudu₃-da mul-an-gin₇ hu-mu-ni-gu₂-un-gun₂-ne
za₃-mi₂ gal-gal dug₄-ge du₇-ŋu₁₀ šir₃-re-eš₂ he₂-em-e-ne
kug-zu ŋeštug₂ daŋal...
...dug₄-ga he₂-ni-ŋal₂...
...<unk>...teš₂-bi...
...ki-en-gi-ra...
...ki-en-gi-ra nam-tar-ra...
...<unk> a₂...<unk> <unk> <unk> <unk> <unk>...
...niŋ₂ eme-gi-ra-gin₇...
...lu₂ kur-ra hur-saŋ-ta du...
...ha-ma-ne₂-eš₂ eme mar-tu-a inim hu-mu-ne-ni-gi₄
eme elam niŋ₂ eme-gi-ra-gin₇ he₂-en₃-ga-zu-am₃
...elam{ki}ma nidba...bur₁₀-bur₁₀-re-eš₂
silim ha-ma-ne₂-eš₂ eme elam-ma inim hu-mu-ne-ni-gi₄
...
am-si...ak
ŋešba₂ lirum₃-ma...
sipad-me-en₃ šu-si gid₂-gid₂-da...<unk> mi-ni <unk>
kisal mah-a ki me₃-gin₇...ba-ni-gi₄
ur-saŋ gal-gal kalam-ma-ke₄-ne
kalag-ga lu₂ a₂-tuku kur-kur-ta igi saŋ-ŋa₂-ne
lu₂-kar ki-en-gi-ra-ke₄-ne
šu gaba-ri pap-hal...ne
kišib-la₂-ŋu₁₀-u₃ kab₂...
gud du₃-gin₇ dur₂-bi-ta mu-gi₄-eš
lirum₃-ta u₃-su-tuku i₃-me-nam
ŋešba₂...ta a₂-ŋal₂ i₃-me-nam
šul-gi sipad zid ki-en-gi-ra-me-en₃ lu₂ nu-mu-da-sa₂-me-en₃
ur-saŋ-me-en₃ mu-ŋu₁₀ zid-de₃-eš...
sipad-me-en₃ šudu₃-da mul-an-gin₇ hu-mu-ni-in-gu₂-un-gun₂-ne
za₃-mi₂ gal-gal dug₄-ge du₇-ŋu₁₀ šir₃-re-eš₂ he₂-em-me-ne
dub₃ bad-bad ki ŋiri₃ gub sag₉-me-en
...
ur-mah piriŋ...
...
...ta u₂-ta he₂-ma-ab <unk>
a ed₃-a-ta he₂-ma-ab <unk>
me-lem₄-bi iri-a ha-ba-ab-dul
za-pa-aŋ₂-bi kur-kur-ra ha-ba-ab-dul
ud an-na-gin₇ šeg₁₂ gi₄-be₂-e uŋ₃ ha-ba-da-ab-hu-hu-luh-eš₂
šul-gi sipad zid ki-en-gi-ra-me-en
su piriŋ sa piriŋ-ŋa₂...
ŋiš-gid₂-da-ŋu₁₀ šu ha-ba-ab-ti
ur ga-lam e₃-a šu si-il-la₂-a {urud}gag he₂-bi-ŋar
<unk> bi <unk> <unk> <unk> ki he₂-em-ši-ni-šub
hu-mu-gaz {ŋiš}<unk> e...
saŋ gig₂ u₆...iri-ŋa₂...
ur-saŋ-me-en mu-ŋu₁₀ zid-de₃-eš₂...
sipad-me-en šudu₃-da...
za₃-mi₂ gal-gal dug₄-ge du₇-ŋu₁₀ šir₃-re-eš₂...
ki-gub-ba-ŋu₁₀ kur mu-gul-gul
ki-tuš-a-ŋu₁₀ uru₂...
inim-ŋu₁₀-ta un-ne₂ <unk> <unk> ba-ŋa₂
ki {ŋiš}tukul sag₃-ga-ŋa₂...he₂-du₇
abula {d}utu šu₄-gin₇ iri...im-da-sub₂...eš₂
...ŋu₁₀-ta <unk> <unk> ki...<unk>...lu₂ nu-mu-ni-dib-e
...<unk> ta-ŋu₁₀ kur-ra mi-ni-ŋar
gu₂ id₂...<unk> la₂ gu₂ id₂-da ba-e₃
ensi-ŋu₁₀ ki ba-ni-us₂
...mah-ŋu₁₀ a-na-a <unk> ŋiri₃...nu <unk>
ki-bal <unk>...ma-ti-a-ta
šeg₁₂-bi ur₂-ba mu-bu₃-bu₃...
uru₂ mu-sig₁₀-ga-ŋu₁₀ ki-be₂-e nam-gi₄-gi₄
e₂ mu-gul-a-ŋu₁₀ du₆-du₆-ra₂ hu-mu-un-šid
bad₃ an ki-še₃ gu₂ gur₃-ru ŋal₂...
ki gal zag-ba <unk>...<unk> mu nu-ha-lam-e-da
...<unk>...a₂ mah šum₂-ma-me-en
...<unk>...<unk>...
...ki ti...
mušen dal-la-gin₇ a₂-bi im-sud
i₃-gi₄-in-zu ki ur₂-bi-še₃ <unk>...
am-gin₇ šag₄-tum₂-ma dug₄ ba-ni-ŋar-ŋa₂-ar
ŋiš-gid₂-da-ŋu₁₀ si ba-ni-sa₂
šu-nir mah-ŋu₁₀ gaba kur-ra-ka saŋ im-ma-ni-il₂
ud i₃-im-zal {d}utu im-ta-e₃-a-ta
hur-saŋ-e igi he₂-mi-du₈-du₈ u₆ ga-am₃-dug₄
dub₃ bi₂-i₃-us₂...ra-ni <unk> ba-ra-bi₂-us₂
si du₃-du₃-a <unk> <unk> <unk> a
...gi₄...ta ha-ma-ta-hu-hu-luh-eš₂
erin₂-ni ni₂ ha-ba-ab-ti
...ŋiš ha-ma-ab-tuku-tuku
...lugal kalam us₂-sa sig₁₀-sig₁₀ in-ga-me-na-ta
...<unk>...im-gin₇...šeŋ₃-ŋe₂₆...
...
...šag₄...
ŋi₆ ba-ta-an-zal
ŋiš...a₂ bad...a₂ hu-mu-ni <unk> <unk>
a₂ dirig-ga kur-ra ba <unk> ni₂ hu-mu-ni-ur₄
ki-bal a dirig-bi hu-mu-kud-kud
udu sipad nu-tuku-gin₇ lirum-e ha-ba-suh
a₂-ŋu₁₀ gu su₃-ra₂ šar₂ dug₄-ge...
ud 2(diš)-še₃ kur-re <unk> ur-gin₇ teš₂-bi <unk>...
saŋ-ur-saŋ lu₂ mu tuku...
zi-du₆-zi-du₆...
ur₂ mah-ŋu₁₀ gu₂-da...
ma-da-ma-da...
peš₁₀ su-a-gin₇ hu-mu-ni-sig₁₀-sig₁₀
gu₃ kalam-ma teš₂-a he₂-mi-sig₁₀
me₃-ŋu₁₀ am ki-nu₂-bi-še₃ du-gin₇ ur₂-bi he₂-mi-šub
ki mi-ni-ib₂-dib-be₂-na-ŋu₁₀-u₃ ma-da he₂-mi-dug₄
uŋ₃ lu-a ki-tuš ki ŋar-ra-be₂-e šu-a he₂-em-mi-gi₄
ur-saŋ-me-en₃ mu-ŋu₁₀ zid-de₃-eš₂ he₂-em-pad₃-pad₃-de₃-ne
sipad-me-en₃ šudu₃-da mul-an-gin₇ hu-mu-ni-gu₂-un-gun₂-ne
za₃-mi₂ gal-gal dug₄-ge du₇-ŋu₁₀ šir₃-re-eš₂ he₂-em-e-ne
la-la tuku i₃-lu-lam-ma ki aŋ₂ in-ga-me-na-ta
tigi a-da-ab ma-al-ga-tum gal-gal-la ad ša₄-bi mu-zu
si <unk> {ŋiš}šu-kar₂ gal-gal du₇-du₇-dam
zi-zi-i šu₂-šu₂-bi in-ga-zu
gal-an-zu ŋiš-gu₃-di 7(diš)-na šu gal du₇-a-me-en₃
bal-bal-e gi sud...
sa-bi bad-bad <unk>...
sa-eš...
...
...<unk>...
ma₂-gur₈ ŋiš-gu₃-di ur-mah-ha
...<unk> mu-ni-zu
...<unk> <unk> nar-e ad ša₄-ša₄
ša-mu-ša₄ gu₂-un-gun₂-gun₂ a₂-bi-še₃ in-ga-zu
{lu₂}ki-sikil ubur kug-ga...<unk> <unk> zi dib gu₂ ud...
ad dug₃-ga šudu₃-šudu₃ balaŋ kug-ta a-ne hul₂-la dug₄-dug₄
eš₃ gu₂ ma-da-ka me-te-bi
i₃-lu-lam-ma niŋ₂ <unk> <unk> da gu₂...re-ne du₇
nin₉ ne₂-ŋu₁₀ {d}ŋeštin-an-na-ra
ama ugu₄-ŋu₁₀ {d}nin-sumun₂-na-ke₄
...ŋeštug₂ daŋal-ta...
...
...<unk>...<unk>...
...daŋal-la-ŋu₁₀...ba-da-ŋen-nam
...dirig ma-an-ŋal₂-ŋal₂-am₃
...{d}nin-lil₂ {d}nin-tur₅-ra-ka
...{d}nanna {d}nin-urta
...kug {d}inana-ka
...gal-la...
...<unk>...
...
an...<unk>...
...zabar niŋ₂-ŋa₂...
...a₂...
...
an...diŋir mas-su...
...
ti-ti-bi {gi}kid sumun-na...he₂-em-ma-ta...
a₂-bi a-na-bi...
bur šaŋan-še₃...
šeš gu₅-li-ŋu₁₀ {d}gilgameš₂-ra
e₂-maš-a-ni-še₃ šu...
<unk> bi <unk> <unk> <unk> <unk>...
...<unk> <unk>...
lu₂-bi ŋiš...gal-ŋa₂...
...

Cuneiform:
<SURFACE>
𒈗𒈨𒇷𒄠𒀉𒅆𒊒𒁕𒈨𒇷𒊊𒅗𒂃𒄩𒈨𒇷
𒂄𒄀𒈨𒇷𒄠𒀉𒅆𒊒𒁕𒈨𒇷𒊊𒅗𒂃𒄩𒈨𒇷
𒌓𒃲𒀭𒋫𒋗𒁀𒊏𒁶𒈨𒉈𒋤𒋤𒈨𒇷
𒀀𒍣𒄞𒉒𒀀𒊒𒀀𒁶𒊕𒁇𒁯𒁯𒈨𒇷
𒈗𒀖𒉦𒂊𒌅𒁕𒉌𒂵𒀀𒉈𒄩𒈨𒇷
𒀫𒀖𒌓𒌓𒊏𒄘𒄫𒊭𒉣𒇬𒊏𒉽𒉽𒂷𒈨𒇷
𒌆𒈨𒉺𒉺𒌆𒅇𒈛𒄩𒋤𒋤<unk><unk>𒂊𒌌𒈨𒇷
𒉺𒇻𒍣𒃻𒋛𒁲𒁕𒄾𒆷
𒃻𒉈𒊒𒈠𒉮𒁇𒍑𒁉𒂷𒅔𒂵𒈨𒇷
𒀉𒊊𒊊𒌨𒊕𒀞𒀀𒃮𒊑𒉡𒌇𒈨𒇷
𒍠𒊷𒊷𒊊𒋗𒍣𒂵𒄑𒆪𒂊𒃶𒌌𒈨𒇷
𒋖𒄑𒍝𒆳𒄑𒍂𒂵𒋗𒂃
𒋗𒋛𒁍𒁍𒃻𒆟𒁁𒁁𒄈𒀭𒈾𒅇𒊬𒀝𒈨𒇷
𒍽𒍽𒀞𒃮𒅅𒁉
𒊿𒊿𒈾𒅴𒋤𒋤𒂊𒈨𒇷
𒈲𒍽𒆳𒊑𒅴𒌓𒁺𒉈𒈨𒇷
𒃲𒁔𒇽𒂠𒄘𒉽𒁲𒈨𒇷
𒌨𒊕𒈨𒇷𒈬𒈬𒍣𒉈𒂠𒃶𒅎𒅆𒊒𒅆𒊒𒉈𒉈
𒉺𒇻𒈨𒇷𒆃𒁕𒀯𒀭𒁶𒄷𒈬𒉌𒄘𒌧𒄘𒉈
𒍠𒊩𒃲𒃲𒅗𒂵𒌌𒈬𒂡𒊑𒂠𒃶𒅎𒂊𒉈
𒉆𒇽𒀀𒈬𒇯𒁺𒉈𒈾𒋫
𒀫𒄞𒈬𒃶𒅅𒆷𒅗𒌅𒁕
𒌓𒉆𒃶𒅗𒂵𒂵𒍣𒅥𒀀𒈨𒇷
𒊕𒈬𒃞𒈾𒈦𒄘𒃼𒅎𒈠𒉌𒌓𒁺
𒌷𒈬𒀭𒌓𒁶𒁀𒋫𒌓𒁺𒇷𒊮𒁀𒆠𒉈𒇲
𒂍𒋼𒉎𒅍𒈨𒆠𒍑𒊓
𒍝𒄢𒀀𒉆𒉣𒉌𒈬𒉌𒌈𒋛𒉆
𒊕𒈬𒋳𒋗𒈛𒉆𒈗𒇲𒅗𒋗𒃲𒈬𒉌𒌌
𒉣𒆠𒋫𒀀𒉆𒈨𒁀𒅗𒉎𒈬𒈪𒉌𒌓𒌓
𒄑𒉿𒌆𒐌𒁉𒈬𒁕𒁻𒁻𒄀𒂠
𒊮𒌆𒈨𒇲𒄭𒇷𒅍𒅍𒈨𒇷𒂷𒆷𒉡𒈬𒌧𒋫𒁖𒄀𒉈
𒌨𒊕𒈨𒇷𒈬𒈬𒍣𒉈𒂠𒃶𒅎𒅆𒊒𒅆𒊒𒉈𒉈
𒉺𒇻𒈨𒇷𒆃𒁕𒀯𒀭𒁶𒄷𒈬𒉌𒄘𒌧𒄘𒉈
𒍠𒊩𒃲𒃲𒅗𒄀𒌌𒈬𒂡𒊑𒂠𒃶𒅎𒂊𒉈
𒂍𒄑𒉿𒌆𒅆𒅅𒌧𒈠𒅗
𒂄𒄀𒈗𒆠𒂗𒄀𒊏𒈨𒇷𒌣𒍣𒀝𒈨𒇷
𒋗𒈬𒅇𒄀𒆬𒂵𒋛𒈪𒉌𒌈𒁲
<unk><unk>𒋝𒀀𒁕𒅗𒁲𒁲
𒉽𒉽𒊏𒀜𒊭𒂷𒂷𒂷
<unk><unk><unk>𒀝𒄖𒁶𒋛𒅋𒋛𒉌𒁉
...𒃻𒂵𒀭𒂵𒇴𒈠𒂠𒊑𒆷𒁉
...𒆬𒃷𒆬𒂵𒂠𒍝𒆳𒀀𒊮𒄀𒊏𒊏𒁕
𒂙𒃶𒅅𒆷𒋗𒅍𒅍𒁕
𒄖𒊕𒊺𒊕𒂷<unk><unk>𒁉
𒀠𒄑𒅇𒊒𒀉𒁀𒄑𒂷𒂷𒄑𒄯𒍑𒆠𒋳
𒈦𒁰𒆠𒃲𒈝𒈠𒊕𒋳𒂵𒋗𒃲𒌌𒀀𒈨𒇷
𒁾𒍝𒆳𒈾𒉺𒈬𒉌𒌓𒁺
𒋃𒃻𒋃𒄑𒄯𒌧𒈠𒅗
𒅆𒅅𒋧𒈬𒁉𒀉𒁉𒂠𒅔𒂵𒍪
𒌨𒊕𒈨𒇷𒈬𒈬𒍣𒉈𒂠𒃶𒅎𒅆𒊒𒅆𒊒𒉈𒉈
𒉺𒇻𒈨𒇷𒆃𒁕𒀯𒀭𒁶𒄷𒈬𒉌𒄘𒌧𒄘𒉈
𒍠𒊩𒃲𒃲𒅗𒄀𒌌𒈬𒂡𒊑𒂠𒃶𒅎𒂊𒉈
𒅗𒊷𒅻𒈠𒈾𒋾𒆷𒈨𒇷
𒊮𒈬𒁾𒃲𒃲𒄑𒄯...
𒅗𒈠𒈲𒁉𒆕...
<unk>𒀉𒅅𒆷𒋫𒇽...𒀉𒁉𒂠𒅔𒂵𒍪
𒁍𒄷𒊒𒌝𒆠𒀜𒈤𒄄𒄄𒁕
𒌧𒊕𒈪𒄘𒋛𒀀𒂷
𒈛𒂊𒅗𒆳𒆳𒊏𒄑𒆷𒆷𒁕𒁉
𒅗𒍪𒌺𒋫𒅆𒊕𒂷
𒄞𒊕𒆠...𒅗𒌨𒂠𒋳𒋳𒁶
𒃮𒊑𒅗𒈠...
𒄞𒁶𒅗𒉣...
𒂊𒊑𒁍𒌝...
<unk>𒋫...
...
...𒈬𒌋
...𒃶𒅎𒂵𒀀𒀭𒅆𒅔𒀝𒀝𒂠
...𒉺𒇻𒉆𒋻𒁺𒉌𒂊...𒍣𒂷𒂷𒂷𒅔𒂵𒈨𒈾𒋫
<unk>𒌧𒄀𒉌𒂍𒆠𒁄𒉐𒉐𒀉𒁉𒂠𒅔𒂵𒍪
𒃻𒄀𒄀𒈾𒀸𒄞𒃲𒃲𒁶𒀉𒅎𒅆𒉌𒆪𒁀𒀀𒀭
𒃻𒉈𒊒𒂠𒈲𒆠𒊨𒊏𒁶𒅴𒅎𒅆𒌓𒁺...
𒇽𒋛𒁲𒊏𒆷𒁀𒋫𒀭𒄉𒄉
𒇽𒀉𒍣𒂵𒊏𒆷𒁀𒋫<unk>...
𒌨𒊕𒈨𒇷𒈬𒈬𒍣𒉈𒂠𒃶𒅎𒅆𒊒𒅆𒊒𒉈𒉈
𒉺𒇻𒈨𒇷𒆃𒁕𒀯𒀭𒁶𒄷𒈬𒉌𒄘𒌧𒄘𒉈
𒍠𒊩𒃲𒃲𒅗𒄀𒌌𒈬𒂡𒊑𒂠𒃶𒅎𒂊𒉈
𒈦𒋢𒆠𒂗𒄀𒊏𒋾𒆷𒈨𒇷
𒄑𒄯𒁲𒀝𒀀𒆥𒂷𒈨𒇷
𒌷𒈠𒁕𒆠𒁄𒄘𒉈𒊒𒈠𒈬𒁕𒁺𒁀𒈬𒂠
𒀞𒈬𒀀𒈠𒊒𒄰𒉺𒃶𒉡𒌝𒅆𒌈𒇷
𒍣𒍣𒂵𒋝𒋫𒆸𒈾𒈬𒇽𒅇𒌝𒋫𒄀
<unk>...𒀭𒈾𒈠<unk><unk>
𒂍𒃲𒈤𒆠𒉆𒋻𒊑𒂷
𒃢𒌓𒌓𒂵𒋗𒅇𒈠𒉌𒄀
𒍣𒁕<unk>𒁉𒂊𒃻𒊷𒂵𒈠𒀊𒁺
𒄑𒄖𒍝𒈤𒈬𒅇𒀀𒁀𒁕𒀊𒆸𒉌...
𒄑𒆪𒉺𒂵𒄑𒆪𒉡𒉺𒂵𒁀
𒂍𒆠𒆪𒆠𒂷𒊏𒈬𒋫𒈬𒍪
𒊮𒋫𒀭𒎏𒌅𒃲𒍪𒃻𒉆𒈠𒅔𒂵𒈨𒈾𒋫
𒍜𒂵𒆠𒌓𒌓𒂵𒁀𒅆𒁾𒈬𒉌𒍪
𒊕𒇧𒂊𒆠<unk>𒉡𒋧𒄀𒁉𒂊𒂗𒉡𒌧𒅎𒈠𒀝𒂊𒇷
𒂗𒈲𒃻𒉆𒈠<unk><unk>𒊑𒈨𒇷
𒊮𒁳𒁀𒈬𒋫𒂷𒂊𒅎𒋫<unk>𒅇
𒉌𒁍𒃻𒈾𒊑𒂵𒅆𒂟𒊑𒀉𒁉𒂠𒅔𒂵𒍪
𒅆𒈬𒋫𒂗𒈨𒇷𒌧𒈠𒈨𒇷
𒊮𒈬𒀭𒅗𒁲𒆳𒆳𒊏𒈨𒇷
𒂄𒄀𒉺𒇻𒍣𒆠𒂗𒄀𒊏𒈨𒇷
𒋀𒆪𒇷𒈬𒀭𒄑𒉋𒂵𒎌𒁶
𒍣𒁺𒈬𒍪𒉈𒊒𒁺𒈬𒍪
𒍣𒁺𒋛𒁲𒀀𒀭𒅆𒈬𒂠𒅔𒁳𒂊
𒉈𒊒𒁺𒇽𒅆𒌨𒅅<unk>𒈠𒀀𒉈𒅔𒁺𒈬
𒊮𒄀𒅗𒂵𒅴𒀀𒂷𒊏𒀀
𒀀𒁀𒀀𒂷𒁶𒁔𒁔𒁉𒈬𒍪
𒌨𒊕𒈨𒂗𒈬𒈬𒍣𒉈𒂠𒃶𒅎𒅆𒊒𒅆𒊒𒉈𒉈
𒉺𒇻𒈨𒂗𒆃𒁕𒀯𒀭𒁶𒄷𒈬𒉌𒄘𒌧𒄘𒉈
𒍠𒊩𒃲𒃲𒅗𒄀𒌌𒈬𒂡𒊑𒂠𒃶𒅎𒂊𒉈
𒆬𒍪𒄑𒌆𒉿𒂼...
...𒅗𒂵𒃶𒉌𒅅...
...<unk>...𒌨𒁉...
...𒆠𒂗𒄀𒊏...
...𒆠𒂗𒄀𒊏𒉆𒋻𒊏...
...<unk>𒀉...<unk><unk><unk><unk><unk>...
...𒃻𒅴𒄀𒊏𒁶...
...𒇽𒆳𒊏𒄯𒊕𒋫𒁺...
...𒄩𒈠𒉌𒂠𒅴𒈥𒌅𒀀𒅗𒄷𒈬𒉈𒉌𒄄
𒅴𒉏𒃻𒅴𒄀𒊏𒁶𒃶𒇷𒂵𒍪𒀀𒀭
...𒉏𒆠𒈠𒉻𒀭𒈹...𒇧𒇧𒊑𒂠
𒁲𒄩𒈠𒉌𒂠𒅴𒉏𒈠𒅗𒄷𒈬𒉈𒉌𒄄
...
𒄠𒋛...𒀝
𒋗𒉽𒉽𒄒𒈠...
𒉺𒇻𒈨𒇷𒋗𒋛𒁍𒁍𒁕...<unk>𒈪𒉌<unk>
𒆦𒈤𒀀𒆠𒀞𒁶...𒁀𒉌𒄄
𒌨𒊕𒃲𒃲𒌧𒈠𒆤𒉈
𒆗𒂵𒇽𒀉𒌇𒆳𒆳𒋫𒅆𒊕𒂷𒉈
𒇽𒋼𒀀𒆠𒂗𒄀𒊏𒆤𒉈
𒋗𒃮𒊑𒉽𒄬...𒉈
𒈩𒇲𒈬𒅇𒅘...
𒄞𒆕𒁶𒂉𒁉𒋫𒈬𒄄𒌍
𒄒𒋫𒅇𒋢𒌇𒉌𒈨𒉆
𒋗𒉽𒉽...𒋫𒀉𒅅𒉌𒈨𒉆
𒂄𒄀𒉺𒇻𒍣𒆠𒂗𒄀𒊏𒈨𒇷𒇽𒉡𒈬𒁕𒁲𒈨𒇷
𒌨𒊕𒈨𒇷𒈬𒈬𒍣𒉈𒌍...
𒉺𒇻𒈨𒇷𒆃𒁕𒀯𒀭𒁶𒄷𒈬𒉌𒅔𒄘𒌧𒄘𒉈
𒍠𒊩𒃲𒃲𒅗𒄀𒌌𒈬𒂡𒊑𒂠𒃶𒅎𒈨𒉈
𒄭𒁁𒁁𒆠𒄊𒁺𒊷𒈨𒂗
...
𒌨𒈤𒊊...
...
...𒋫𒌑𒋫𒃶𒈠𒀊<unk>
𒀀𒇯𒁺𒀀𒋫𒃶𒈠𒀊<unk>
𒈨𒉈𒁉𒌷𒀀𒄩𒁀𒀊𒌋𒌆
𒍝𒉺𒉘𒁉𒆳𒆳𒊏𒄩𒁀𒀊𒌋𒌆
𒌓𒀭𒈾𒁶𒋞𒄄𒁉𒂊𒌧𒄩𒁀𒁕𒀊𒄷𒄷𒈛𒂠
𒂄𒄀𒉺𒇻𒍣𒆠𒂗𒄀𒊏𒈨𒂗
𒋢𒊊𒊓𒊊𒂷...
𒄑𒁍𒁕𒈬𒋗𒄩𒁀𒀊𒋾
𒌨𒂵𒇴𒌓𒁺𒀀𒋗𒋛𒅋𒇲𒀀𒍏𒆕𒃶𒁉𒃻
<unk>𒁉<unk><unk><unk>𒆠𒃶𒅎𒅆𒉌𒊒
𒄷𒈬𒄤𒄑<unk>𒂊...
𒊕𒈪𒅆𒂍...𒌷𒂷...
𒌨𒊕𒈨𒂗𒈬𒈬𒍣𒉈𒂠...
𒉺𒇻𒈨𒂗𒆃𒁕...
𒍠𒊩𒃲𒃲𒅗𒄀𒌌𒈬𒂡𒊑𒂠...
𒆠𒁺𒁀𒈬𒆳𒈬𒄢𒄢
𒆠𒆪𒀀𒈬𒍍...
𒅗𒈬𒋫𒌧𒉌<unk><unk>𒁀𒂷
𒆠𒄑𒆪𒉺𒂵𒂷...𒃶𒌌
𒆍𒃲𒀭𒌓𒌋𒁶𒌷...𒅎𒁕𒁻...𒂠
...𒈬𒋫<unk><unk>𒆠...<unk>...𒇽𒉡𒈬𒉌𒁳𒂊
...<unk>𒋫𒈬𒆳𒊏𒈪𒉌𒃻
𒄘𒀀𒇉...<unk>𒇲𒄘𒀀𒇉𒁕𒁀𒌓𒁺
𒂗𒈨𒇷𒈬𒆠𒁀𒉌𒍑
...𒈤𒈬𒀀𒈾𒀀<unk>𒄊...𒉡<unk>
𒆠𒁄<unk>...𒈠𒋾𒀀𒋫
𒋞𒁉𒌫𒁀𒈬𒅤𒅤...
𒍍𒈬𒋧𒂵𒈬𒆠𒁉𒂊𒉆𒄄𒄄
𒂍𒈬𒄢𒀀𒈬𒇯𒇯𒁺𒄷𒈬𒌧𒋃
𒂦𒀭𒆠𒂠𒄘𒅍𒊒𒅅...
𒆠𒃲𒍠𒁀<unk>...<unk>𒈬𒉡𒄩𒇴𒂊𒁕
...<unk>...𒀉𒈤𒋧𒈠𒈨𒂗
...<unk>...<unk>...
...𒆠𒋾...
𒄷𒊑𒆷𒁶𒀉𒁉𒅎𒋤
𒉌𒄄𒅔𒍪𒆠𒌫𒁉𒂠<unk>...
𒄠𒁶𒊮𒁺𒈠𒅗𒁀𒉌𒃻𒂷𒅈
𒄑𒁍𒁕𒈬𒋛𒁀𒉌𒁲
𒋗𒉪𒈤𒈬𒃮𒆳𒊏𒅗𒊕𒅎𒈠𒉌𒅍
𒌓𒉌𒅎𒉌𒀭𒌓𒅎𒋫𒌓𒁺𒀀𒋫
𒄯𒊕𒂊𒅆𒃶𒈪𒂃𒂃𒅆𒂍𒂵𒀀𒀭𒅗
𒄭𒉈𒉌𒍑...𒊏𒉌<unk>𒁀𒊏𒉈𒍑
𒋛𒆕𒆕𒀀<unk><unk><unk>𒀀
...𒄄...𒋫𒄩𒈠𒋫𒄷𒄷𒈛𒂠
𒂟𒉌𒉎𒄩𒁀𒀊𒋾
...𒄑𒄩𒈠𒀊𒌇𒌇
...𒈗𒌧𒍑𒊓𒋧𒋧𒅔𒂵𒈨𒈾𒋫
...<unk>...𒅎𒁶...𒀀𒀭𒂷...
...
...𒊮...
𒈪𒁀𒋫𒀭𒉌
𒄑...𒀉𒁁...𒀉𒄷𒈬𒉌<unk><unk>
𒀉𒋛𒀀𒂵𒆳𒊏𒁀<unk>𒉎𒄷𒈬𒉌𒌴
𒆠𒁄𒀀𒋛𒀀𒁉𒄷𒈬𒋻𒋻
𒇻𒉺𒇻𒉡𒌇𒁶𒋗𒆗𒂊𒄩𒁀𒈽
𒀉𒈬𒄖𒋤𒁺𒊹𒅗𒄀...
𒌓𒈫𒂠𒆳𒊑<unk>𒌨𒁶𒌨𒁉<unk>...
𒊕𒌨𒊕𒇽𒈬𒌇...
𒍣𒇯𒍣𒇯...
𒌫𒈤𒈬𒄘𒁕...
𒈠𒁕𒈠𒁕...
𒆠𒀀𒋢𒀀𒁶𒄷𒈬𒉌𒋧𒋧
𒅗𒌧𒈠𒌨𒀀𒃶𒈪𒋧
𒀞𒈬𒄠𒆠𒈿𒁉𒂠𒁺𒁶𒌫𒁉𒃶𒈪𒊒
𒆠𒈪𒉌𒌈𒁳𒁉𒈾𒈬𒅇𒈠𒁕𒃶𒈪𒅗
𒌧𒇻𒀀𒆠𒆪𒆠𒃻𒊏𒁉𒂊𒋗𒀀𒃶𒅎𒈪𒄄
𒌨𒊕𒈨𒇷𒈬𒈬𒍣𒉈𒂠𒃶𒅎𒅆𒊒𒅆𒊒𒉈𒉈
𒉺𒇻𒈨𒇷𒆃𒁕𒀯𒀭𒁶𒄷𒈬𒉌𒄘𒌧𒄘𒉈
𒍠𒊩𒃲𒃲𒅗𒄀𒌌𒈬𒂡𒊑𒂠𒃶𒅎𒂊𒉈
𒆷𒆷𒌇𒉌𒇻𒇴𒈠𒆠𒉘𒅔𒂵𒈨𒈾𒋫
𒁆𒈜𒀀𒁕𒀊𒈠𒀠𒂵𒌈𒃲𒃲𒆷𒀜𒁺𒁉𒈬𒍪
𒋛<unk>𒄑𒋗𒃸𒃲𒃲𒌌𒌌𒁮
𒍣𒍣𒄿𒋙𒋙𒁉𒅔𒂵𒍪
𒃲𒀭𒍪𒄑𒅗𒁲𒐌𒈾𒋗𒃲𒌌𒀀𒈨𒇷
𒁄𒁄𒂊𒄀𒋤...
𒊓𒁉𒁁𒁁<unk>...
𒊓𒌍...
...
...<unk>...
𒈣𒋽𒄑𒅗𒁲𒌨𒈤𒄩
...<unk>𒈬𒉌𒍪
...<unk><unk>𒈜𒂊𒀜𒁺𒁺
𒊭𒈬𒁺𒄘𒌧𒄘𒄘𒀉𒁉𒂠𒅔𒂵𒍪
𒇽𒆠𒂖𒁛𒆬𒂵...<unk><unk>𒍣𒁳𒄘𒌓...
𒀜𒄭𒂵𒆃𒆃𒁆𒆬𒋫𒀀𒉈𒄾𒆷𒅗𒅗
𒀊𒄘𒈠𒁕𒅗𒈨𒋼𒁉
𒉌𒇻𒇴𒈠𒃻<unk><unk>𒁕𒄘...𒊑𒉈𒌌
𒎐𒉌𒈬𒀭𒃾𒀭𒈾𒊏
𒂼𒆪𒈬𒀭𒎏𒄢𒈾𒆤
...𒄑𒌆𒉿𒂼𒋫...
...
...<unk>...<unk>...
...𒂼𒆷𒈬...𒁀𒁕𒁺𒉆
...𒋛𒀀𒈠𒀭𒅅𒅅𒀀𒀭
...𒀭𒎏𒆤𒀭𒎏𒌅𒊏𒅗
...𒀭𒋀𒆠𒀭𒎏𒅁
...𒆬𒀭𒈹𒅗
...𒃲𒆷...
...<unk>...
...
𒀭...<unk>...
...𒌓𒅗𒁇𒃻𒂷...
...𒀉...
...
𒀭...𒀭𒈦𒋢...
...
𒋾𒋾𒁉𒄀𒆤𒌀𒈾...𒃶𒅎𒈠𒋫...
𒀉𒁉𒀀𒈾𒁉...
𒁓𒌋𒃶𒂠...
𒋀𒆪𒇷𒈬𒀭𒄑𒉋𒂵𒎌𒊏
𒂍𒈦𒀀𒉌𒂠𒋗...
<unk>𒁉<unk><unk><unk><unk>...
...<unk><unk>...
𒇽𒁉𒄑...𒃲𒂷...
...